Lav et referat af nedenstående tekst:

Tekst:
Venner og bekendte af familien til den ni-årige pige, der i sidste uge blev dræbt i Bindslev, har allerede samlet mere end 20.000 kroner ind i den indsamling, der blevet oprettet til fordel for hende. - Det betyder meget, at folk støtter op omkring denne tragiske situation for familien. Jeg har fået mange henvendelser i min indbakke fra folk, jeg slet ikke kender, som gerne vil hjælpe. Det er vist det, man kan kalde for næstekærlighed, siger Tina Overgaard Sundbæk, som står bag indsamlingen. Helt præcist er der i øjeblikket blev indsamlet 20.775 kroner i indsamlingen, som er oprettet på siden Caremaker.dk . Målet for indsamlingen er at skaffe 50.000 kroner, som familien kan bruge på begravelsen og på at vedligeholde gravstedet efterfølgende. Pigens 27-årige mor er i øjeblikket varetægtsfængslet og sigtet for drabet.

Referat:
Der er allerede blevet samlet mere end 20.000 kroner ind til den ni-årige pige, der blev dræbt i Bindslev.